เซี่ยงไฮ้คอมโพสิตปิดลบ 19.52 จุด หลังจีนเผยข้อมูลเงินเฟ้อ
เซี่ยงไฮ้คอมโพสิตปิดลบ 19.52 จุด หลังจีนเผยข้อมูลเงินเฟ้อ
9 พ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง โดยดัชนีเซี่ยงไฮ้คอมโพสิตปรับตัวลง 19.52 จุด หรือ 0.62% ปิดที่ 3,128.37 จุด ภายหลังจากที่จีนได้เปิดเผยข้อมูลเศรษฐกิจ 2 รายในวันนี้
สำนักงานสถิติแห่งชาติจีน (NBS) เปิดเผยในวันนี้ว่า ดัชนีราคาผู้ผลิต (PPI) ซึ่งเป็นมาตรวัดต้นทุนสินค้าที่หน้าประตูโรงงาน ปรับตัวขึ้น 1.2% ในเดือนต.ค. ซึ่งเป็นระดับสูงสุดในรอบ 55 เดือน
ส่วนดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ ขยายตัวขึ้น 2.1% ในเดือนต.ค. เมื่อเทียบเป็นรายปี จากเดือนก.ย.ที่มีการขยายตัวเพียง 1.9%